stanford-oval/wikipedia huggingface dataset:
אלון ארד
הערות שוליים

↑  "המשכורות מושכות מורים שהאידיאולוגיה מניעה אותם. וזה לא מספיק טוב" | ישראל היום, באתר www.israelhayom.co.il, ‏2025-03-05
↑   יובל מנדלסון, "המורה" הוא טקס קבורה מפואר למערכת החינוך הישראלית, באתר הארץ, 12 בפברואר 2025
↑  ירון פריד, ‏"המורה": זומבים, בורקסים, אנרכיה ואפוקליפסה בתיכון, באתר מעריב אונליין, 17 בינואר 2025
↑  אריק גלסנר, "המורה" היא סאטירה מצחיקה ומדאיגה על מערכת החינוך בישראל, באתר ynet, 20 בפברואר 2025
↑   אלון ארד, שירים | מוֹרֶה מוּבָס יוֹשֵׁב, יוֹדֵעַ, באתר הארץ, 31 בינואר 2022
↑  שמעון פרנס - העונג השביעי, באתר glz.co.il
↑  אילן ברקוביץ', חמשת ספרי שירת הביכורים המומלצים לשבוע הספר העברי תשפ”ב, באתר יקום תרבות, ‏17 ביוני, 2022
↑  עורכי שורות, הצהרת כוונות, שורות - מגזין שירה ישראלית גיליון 01, 2023, עמ' 12-13
↑   יובל מנדלסון, "המורה" הוא טקס קבורה מפואר למערכת החינוך הישראלית, באתר הארץ, 12 בפברואר 2025
| --- | --- |
בקרת זהויות :  NLI: 987007362272005171  LCCN: n2017033030  VIAF: 8220149719121811130003   WorldCat (עם VIAF): 8220149719121811130003
ימיסי אוגונלייה

ימיסי אוגונלייה (בגרמנית: Yemisi Ogunleye; נולדה ב-3 באוקטובר 1998) היא אתלטית גרמנייה, אלופה אולימפית (פריז 2024), סגנית אלופת עולם באולם (גלאזגו 2024) וזוכת מדליית ארד באליפות אירופה (רומא 2024) בהדיפת כדור ברזל.
ביוגרפיה > 2023

באליפות העולם שנערכה באוגוסט בבודפשט שבהונגריה סיימה במקום עשירי בהדיפת כדור ברזל בתוצאה של 18.97 מטר. בשלב המוקדמות קבעה שיא אישי חדש של 19.44 מטר.
ביוגרפיה > 2024 > סגנית אלופת עולם באולם

באליפות העולם באולם שנערכה בגלאזגו, הממלכה המאוחדת ב-1 במרץ זכתה במדליית כסף בהדיפת כדור ברזל בשיא אישי חדש של 20.19 מטר, אחרי שרה מיטון מקנדה (20.22 מטר) ולפני צ'ייס אילי מארצות הברית (19.67 מטר).
ביוגרפיה > 2024 > מדליית ארד באליפות אירופה

באליפות אירופה שנערכה ברומא שבאיטליה ביוני זכתה במדליית ארד בהדיפת כדור ברזל בתוצאה של 18.62 מטר, אחרי יסיקה סכילדר (18.77 מטר) ויורינדה ואן קלינקן (18.67 מטר), שתיהן מהולנד.
ביוגרפיה > 2024 > אלופה אולימפית

באולימפיאדת פריז שנערכה באוגוסט זכתה במדליית זהב בהדיפת כדור ברזל בתוצאה של 20.00 מטר, לפני מדי ושה מניו זילנד (19.86 מטר) וסונג ג'יה-יואן מהרפובליקה העממית של סין (19.32 מטר).
שיאים אישיים

הדיפת כדור ברזל: 20.19 מטר (2024)
זיינב דוסו

זיינב דוסו (באיטלקית: Zaynab Dosso; נולדה ב-12 בספטמבר 1999) היא אתלטית איטלקייה, זוכת מדליית ארד באליפות עולם באולם (גלאזגו 2024) בריצת 60 מטר ומדליית ארד באליפות אירופה (רומא 2024) בריצת 100 מטר.
ביוגרפיה

דוסו נולדה וגדלה בחוף השנהב. בשנת 2002 היגרו הוריה לאיטליה והיא הצטרפה אליהם בשנת 2009. בשנת 2016 קיבלה אזרחות איטלקית.
ביוגרפיה > 2022

באליפות אירופה שנערכה במינכן, גרמניה באוגוסט 2022 היא זכתה במדליית ארד בריצת שליחות 4x100 מטר בתוצאה של 42.84 שניות, אחרי גרמניה (42.34 שניות) ופולין (42.61 שניות). נוסף לכך, היא סיימה במקום שביעי בריצת 100 מטר בתוצאה של 11.37 שניות, בשלב חצי הגמר היא קבעה תוצאה של 11.28 שניות.
ביוגרפיה > 2023

באליפות העולם שנערכה בבודפשט, הונגריה בסוף אוגוסט 2023 היא סיימה במקום רביעי בריצת שליחות 4x100 מטר בתוצאה של 42.49 שניות. נוסף לכך, היא סיימה במקום 19 בריצת 100 מטר בתוצאה של 11.19 שניות, בשלב המוקדמות היא קבעה שיא לאומי חדש של 11.14 שניות.
ביוגרפיה > 2024

בתחרות באולם שנערכה בטורון, פולין ב-6 בפברואר 2024 היא קבעה בריצת 60 מטר שיא אישי חדש של 7.02 שניות.
ביוגרפיה > 2024 > מדליית ארד באליפות עולם באולם

כחודש לאחר מכן, באליפות העולם באולם שנערכה בגלאזגו, הממלכה המאוחדת, ב-2 במרץ אותה שנה זכתה במדליית ארד בריצת 60 מטר בתוצאה של 7.05 שניות, אחרי ג'וליאן אלפרד מסנט לוסיה (6.98 שניות) ואווה סוובודה מפולין (7.00 שניות).
ביוגרפיה > 2024 > מדליית ארד באליפות אירופה

באליפות אירופה שנערכה ברומא ביוני היא זכתה במדליית ארד בריצת 100 מטר בתוצאה של 11.03 שניות, אחרי דינה אשר-סמית' מהממלכה המאוחדת (10.99 שניות) ואווה סוובודה (11.03 שניות). בשלב חצי הגמר היא קבעה שיא לאומי חדש של 11.01 שניות.
שיאים אישיים > אצטדיון

ריצת 100 מטר: 11.01 (2024), שיא איטליה
שיאים אישיים > אולם

ריצת 60 מטר: 7.02 (2024)
קלווין האריס

| --- | --- |
האריס מופיע בפסטיבל רוק בריו, מדריד, יולי 2012
האריס מופיע בפסטיבל רוק בריו, מדריד, יולי 2012
 לידה:  17 בינואר 1984 (בן 41) סקוטלנד דמפריס, סקוטלנד, הממלכה המאוחדת
 שם לידה:  אדם ריצ'רד ויילס
 שם במה:  Calvin Harris 
 מוקד פעילות:  הממלכה המאוחדת 
 תקופת הפעילות:  מ-2002
 מקום לימודים:  תיכון דמפריס 
 סוגה:  האוס • אלקטרו האוס • דאנס-פופ • סינת'-פופ • אלקטרופופ • EDM
 שפה מועדפת:  אנגלית 
 כלי נגינה:  סינתיסייזר, גיטרה, כלי מקלדת, קלידים מוזיקליים, פסנתר, גיטרה בס, דוגם צלילים 
 חברת תקליטים:  קולומביה רקורדס, פליי איי רקורדס, אולטרה מיוזיק, EMI, סוני מיוזיק, רוק ניישן 
 בן או בת זוג:  ריטה אורה (אפריל 2013–יוני 2014) טיילור סוויפט (מרץ 2015–מאי 2016) אייסה גונזלס (יוני 2016–דצמבר 2016) 
 calvinharris.com
 פרופיל ב-IMDb
 חתימה:  
 
אדם ריצ'רד ויילס (באנגלית: Adam Richard Wiles, נולד ב-17 בינואר 1984) הידוע בשם הבמה שלו קלווין האריס (Calvin Harris), הוא זמר, כותב שירים, DJ ומפיק מוזיקלי סקוטי.
בשנת 2012 דורג האריס במקום ה-31 בדירוג מאה הדיג'יים הטובים בעולם של מגזין "Dj Mag", ב-2013 עלה למקום ה-15 וב-2014 ו-2015 דורג במקום ה-11.
ביוגרפיה

האריס נולד בסקוטלנד תחת השם אדם ריצ'רד ויילס, לדייוויד ויילס, שעסק בביוכימיה, ולפמלה ויילס, עקרת בית. אח צעיר לאדוארד וסופי. בתחילה התעניין בכדורגל ושאף להיות כדורגלן מצליח כמו סטיב מקמנמן אך פנה לעסוק במוזיקה.
קריירה

בסוף שנות התשעים החל להקליט דמואים אלקטרוניים בביתו, את הדמו הראשון שלו הקליט האריס בגיל 15.
קריירה > 2006–2008: אלבום בכורה "I Created Disco"

ב-2006 חתם האריס על חוזה משולב עם חברת EMI ועם חברת Sony BMG לאחר שנחשף על ידי הזמר טומי סנשיין ברשת החברתית מייספייס. בסוף אותה שנה יצר האריס רמיקס לשיר "Rock Steady" של להקת אול סיינטס. אלבום הבכורה של האריס נקרא "I Created Disco" ויצא ב-15 ביוני 2007, האלבום הושפע מהמוזיקה של שנות השמונים. הסינגל הראשון שיצא מהאלבום היה "Vegas" שיצא ב-29 בינואר 2007. הסינגל השני יצא ב-12 במרץ והיה "Acceptable in the 80s" שהגיע למקום העשירי במצעד השירים הבריטי ונשאר בנקודה זו במשך 15 שבועות. אחריו יצא "The Girls" ב-4 ביוני שהגיע למקום השלישי במצעד. כדי לקדם את האלבום הצטרף האריס לסיבוב ההופעות של פיית'לס. הסינגל הרביעי מהאלבום יצא ב-20 באוגוסט והיה "Merrymaking at My Place". הסינגל החמישי והאחרון מהאלבום היה "Colours" שיצא ב-5 בנובמבר. האלבום זכה למעמד של אלבום זהב בממלכה המאוחדת עם מכירות של למעלה ממאה אלף עותקים והגיע למקום השמיני במצעד האלבומים הבריטי.
קריירה > 2008–2010: אלבום שני Ready for the Weekend

באפריל 2008 הודיע האריס כי החומרים עליהם עבד ושהיו אמורים לצאת כאלבומו השני אבדו יחד עם המטען שלו בנמל התעופה לונדון הית'רו. שנה לאחר מכן כאשר התראיין הודה האריס כי שיקר ולמרות שכל מטענו אבד המחשב האישי שלו ועליו החומרים לאלבום לא היו בין דבריו, והוא עשה זאת רק כדי להרוויח יותר זמן לעבוד על האלבום החדש. ב-22 ביוני יצא שיתוף פעולה של האריס עם הזמר דיזי רסקל בשיר "Dance wiv Me". אלבומו השני של האריס יצא ב-14 באוגוסט 2009 ונקרא "Ready for the Weekend". האלבום הגיע למקום הראשון במצעד הבריטי וזכה אף הוא למעמד של אלבום זהב. הסינגל הראשון מהאלבום היה "I'm Not Alone" שיצא ב-6 באפריל והגיע לראש המצעדים. הסינגל השני מהאלבום היה שיר הנושא של האלבום, "Ready for the Weekend" שיצא ב-9 באוגוסט. ב-2 בנובמבר יצא הסינגל השלישי "Flashback". הסינגל הרביעי והאחרון מהאלבום היה "You Used to Hold Me" שיצא ב-8 בפברואר. האריס יצא לסיבוב הופעות ברחבי אירופה והופיע במקומות כמו אצטדיון האמירויות ואצטדיון ומבלי. ב-2010 קיבל האריס מועמדות לפרסי המוזיקה הבריטית. ב-2010 הופיע האריס בפסטיבל המוזיקה "Big Day Out" ולאחר מכן בפסטיבלי מוזיקה אחרים ברחבי סקוטלנד בחלקם לצד תקליטנים מפורסמים כמו טייסטו וקרל קוקס.
קריירה > 2011–2013: אלבום שלישי 18 Months

ב-2011 הצטרף האריס לריהאנה במהלך סיבוב ההופעות של "Loud Tour". ב-5 במרץ 2011 הופיע האריס במופע המרדי גרא ההומו-לסבי של סידני. האריס היה אמור להופיע בסיבוב ההופעות של הזמרת קייטי פרי, "California Dreams Tour" אך לא הופיע לבסוף בגלל קשיים טכניים. אלבומו השלישי של האריס היה "18 Months" ויצא ב-26 באוקטובר 2012. הסינגל הראשון מהאלבום יצא ב-10 ביוני 2011 והיה שיתוף פעולה עם הזמרת קליס בשם "Bounce". ב-19 באוגוסט יצא הסינגל השני, "Feel So Close", השיר הגיע למקום ה-12 במצעד הבילבורד הוט 100 והיה השיר הראשון של האריס שנכנס למצעד.
ב-22 בספטמבר יצא שיתוף פעולה עם הזמרת ריהאנה בשיר "We Found Love" שהפך להצלחה מיידית. ב-4 בנובמבר יצא שיתוף פעולה של האריס יחד עם טינצ'י סטריידר בשיר "Off the Record". ב-30 במרץ 2012 יצא הסינגל השלישי מהאלבום שנקרא "Let's Go" והיה דואט עם הזמר ני-יו, השיר הפך ללהיט והיה הכניסה השנייה של האריס למצעד. השיר הופיע בפרסומת לפפסי מקס. הסינגל הרביעי מהאלבום יצא ב-27 ביולי והיה שיתוף פעולה עם אקסמפל בשם "We'll Be Coming Back". הסינגל החמישי מהאלבום היה "Sweet Nothing", שיתוף פעולה עם הזמרת פלורנס וולש שיצא ב-14 באוקטובר. ב-27 בינואר 2013 יצא שיתוף פעולה עם טייני טמפה בשם "Drinking from the Bottle". הסינגל השביעי מהאלבום יצא ב-2 באפריל והוא שיתוף פעולה עם הזמרת אלי גולדינג בשיר "I Need Your Love" (בקליפ הם מוצגים כזוג אך לאחר מכן הבהירו שרק העמידו פנים). הסינגל השמיני והאחרון מהאלבום היה "Thinking About You" אשר יצא ב-4 באוגוסט.
קריירה > 2013–2015: אלבום רביעי Motion

ב-7 באוקטובר 2013 הוציא לאור את השיר "Under Control" יחד עם אלסו והרטס כסינגל הראשון מאלבומו הרביעי. ב-14 במרץ 2014 יצא הסינגל השני אשר נקרא "Summer". השיר הגיע למקום השביעי במצעד הבילבורד האמריקאי ונכון לספטמבר 2017 הגיע ל-1.1 מיליארד צפיות ביוטיוב. הסינגל השלישי היה "Blame" אשר היה שיתוף פעולה עם ג'ון ניומן שיצא ב-5 בספטמבר. ב-15 באוקטובר יצא השיר "Slow Acid" כדי לתרום לקידום האלבום ולא כחלק מרשימת הסינגלים. ב-20 באוקטובר 2014 הוציא האריס סינגל רביעי מהאלבום בשם "Outside" עם הזמרת אלי גולדינג איתה כבר שיתף פעולה בעבר. אלבום האולפן הרביעי של האריס אשר נקרא "Motion" יצא ב-31 באוקטובר 2014.
ב-27 בינואר 2015 יצא השיר "Open Wide" עם הראפר ביג שון אשר היה הסינגל החמישי מהאלבום. הסינגל השישי והאחרון מהאלבום היה "Pray to God" שהיה שיתוף פעולה עם ההרכב חיים ויצא ב-2 בפברואר.
ב-17 ביולי 2015 הוציא האריס את השיר "How Deep Is Your Love" אשר לא היה חלק מאלבומו הרביעי ולאחר מכן גם לא נכנס לאלבומו החמישי אלא כרצועה בודדת שהייתה שיתוף פעולה עם אלי גולדינג. השיר זכה להצלחה רבה מסביב לעולם והגיע לעשירייה הפותחת במצעדי המוזיקה של 22 מדינות. נכון לספטמבר 2017 הקליפ של השיר זכה ל-1.2 מיליארד צפיות ביוטיוב.
קריירה > 2016–2017: סינגלים ואלבום חמישי Funk Wav Bounces Vol. 1

ב-29 באפריל 2016 שיתף האריס פעולה עם ריהאנה בשיר "This Is What You Came For", אותו כתבו ריהאנה וטיילור סוויפט. השיר הפך ללהיט והגיע למקום השלישי במצעד הבילבורד וזכה למעמד של פלטינה מרובעת עם מכירות של למעלה מארבעה מיליון עותקים בארצות הברית לבד. ב-24 ביוני שיתף האריס פעולה עם הראפר דיזי רסקל בסינגל "Hype". ב-16 בספטמבר שחרר את הסינגל "My Way" בו הוא גם שר. השיר הגיע למקום הרביעי במצעד הבריטי וגם הוא וגם שני הסינגלים שלפניו לא הוכרזו כסינגלים רשמיים מהאלבום החדש.
ב-23 בפברואר 2017 שיתף פעולה עם הראפר פרנק אושן ולהקת ההיפ הופ מיגוס בסינגל "Slide" אשר היה הסינגל הראשון מאלבום הסטודיו החמישי של האריס. ב-31 במרץ יצא הסינגל השני מהאלבום אשר היה שיתוף פעולה עם הזמר פארל ויליאמס והזמרת אריאנה גרנדה בשיר "Heatstroke". הסינגל השלישי היה "Rollin" שיצא ב-12 במאי והסינגל הרביעי מהאלבום היה "Feels" אשר היה שיתוף פעולה עם קייטי פרי, פארל ויליאמס וביג שון. הוא יצא ב-17 ביוני והגיע למקום הראשון בישראל ובמצעד הבריטי הרשמי. לשיר צולמו שני קליפים שונים והוא כבר זכה למעמד פלטינה באוסטרליה. לאחר מכן הוציא את אלבומו החמישי, Funk Wav Bounces Vol. 1.
קריירה > 2018–הווה: אלבום אולפן שישי

ב-2018 כבש האריס פעמיים את ראשי המצעדים, עם השירים "One Kiss" בשיתוף הזמרת הבריטית דואה ליפה ו-"Promises" בשיתוף הזמר סם סמית'. ב-10 בינואר 2019, שחרר האריס את הסינגל השלישי "Giant" ׁבשיתוף הזמר ראג-אנ'-בון מאן. בשנת 2022 הוציא את אלבום האולפן השישי שלו, Funk Wav Bounces Vol. 2, שנחשב לאלבום המשך של Funk Wav Bounces Vol. 1 משנת 2017.
ב-28 ביולי 2023 הוציא את הסינגל "Desire" עם סם סמית'.
חיים אישיים

האריס יצא בעבר עם הזמרות ריטה אורה וטיילור סוויפט. בינואר 2022, החל לצאת עם מגישת הטלוויזיה הבריטית ויקי הופ ובחודש מאי הם התארסו.
דיסקוגרפיה > אלבומי אולפן

2007: I Created Disco
2009: Ready for the Weekend
2012: 18 Months
2014: Motion
2017: Funk Wav Bounces Vol. 1
2022: Funk Wav Bounces Vol. 2
דיסקוגרפיה > אלבומי אוסף

2024: 96 Months
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2023 | פרסי בחירת הילדים של ניקלודיאון | שיתוף פעולה מוזיקלי אהוב | "Stay with Me" (בהשתתפות ג'סטין טימברלייק, הלסי, פארל) | מועמדות |  |
| 2024 | פרס גראמי | הקלטת הפופ דאנס הטובה ביותר | "Miracle" | מועמדות |  |
| 2024 | פרסי המוזיקה הבריטית | שיר השנה | "Miracle" (עם אלי גולדינג) | מועמדות |  |
| 2024 | פרסי המוזיקה הבריטית | אמן הפופ הטוב ביותר |  | מועמדות |  |
| 2024 | פרסי המוזיקה הבריטית | אמן הדאנס הטוב ביותר |  | זכייה |  |
| 2024 | פרס המוזיקה של MTV אירופה | האלקטרוני הטוב ביותר |  | זכייה |  |
| 2024 | פרס המוזיקה של בילבורד | אמן דאנס/אלקטרוני מוביל |  | מועמדות |  |
הערות שוליים

↑  Calvin Harris sets summer release date for 'Funk Wav Bounces Vol.2', NME, ‏2022-04-20 (באנגלית בריטית)
↑  Calvin Harris & Sam Smith team up again for hypnotic new single Desire, ‏25 ביולי 2023
↑  Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  music, Guardian (2024-03-02). "Brit awards 2024 – full list of winners". The Guardian (באנגלית בריטית). ISSN 0261-3077. נבדק ב-2024-03-10.
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
| קלווין האריס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | I Created Disco • Ready for the Weekend • 18 Months • Motion • Funk Wav Bounces Vol. 1 • Funk Wav Bounces Vol. 2 |  |
| אלבומי אוסף | 96 Months |  |
| אלבומי רמיקס | L.E.D. Festival Presents Calvin Harris |  |
| מיני-אלבומים | Napster Live Session • iTunes Live: Berlin Festival • iTunes Live: London Festival '09 • Normani x Calvin Harris • I'm Not Alone 2019 • Love Regenerator 1 • Love Regenerator 2 • Love Regenerator 3 • Moving • Rollercoaster |  |
| סיבובי הופעות | Ready for the Weekend tour • Greater Than Tour |  |
| ערכים קשורים | "We Found Love" (וידאו קליפ) |  |
| קלווין האריס – סינגלים |
| --- | --- | --- |
| I Created Disco | "Acceptable in the 80s" • "The Girls" • "Merrymaking at My Place" |  |
| Ready for the Weekend | "I'm Not Alone" • "Ready for the Weekend" • "Flashback"  • "You Used to Hold Me" |  |
| ‎18 Months | "Bounce" • "Feel So Close" • "Let's Go" • "We'll Be Coming Back" • "Sweet Nothing" • "Drinking from the Bottle"  • "I Need Your Love" • "Thinking About You" |  |
| Motion | "Under Control" • "Summer" • "Blame" • "Outside" • "Open Wide" • "Pray to God" |  |
| Funk Wav Bounces Vol. 1 | "Slide" • "Heatstroke" • "Rollin" • "Feels" • "Faking It" |  |
| Funk Wav Bounces Vol. 2 | "Potion" • "New Money" • "Stay with Me" • "New to You" |  |
| 96 Months | "How Deep Is Your Love" • "This Is What You Came For" • "My Way"  • "Nuh Ready Nuh Ready" • "One Kiss" • "Promises" • "Giant" • "By Your Side" • "Miracle" • "Desire" • "Body Moving" • "Lovers in a Past Life" • "Free" |  |
| שירים אחרים | "Hype" • "I Found You" • "Over Now" |  |
| סינגלים שיווקיים | "Iron" • "Slow Acid" |  |
| השתתפות בסינגלים | "Dance wiv Me" • "We Found Love" • "Off the Record" |  |
| --- | --- |
בקרת זהויות :  NLI: 987007415249105171  BIBSYS: 14012774  BnF: cb15516628d (data)  GND: 135515548  ISNI: 0000 0001 1497 5878  LCCN: no2007146166  MusicBrainz: 8dd98bdc-80ec-4e93-8509-2f46bafc09a7  NKC: xx0113309  RERO: 02-A014179632  SUDOC: 248846574  VIAF: 120113854   WorldCat (עם VIAF): 120113854
שלום עליכם

ערך זה עוסק בסופר יהודי-יידי. אם התכוונתם למשמעות אחרת, ראו .
| --- | --- |

 לידה:  2 במרץ 1859 האימפריה הרוסית (1858–1883) פריאסלאב, האימפריה הרוסית
 פטירה:  13 במאי 1916  (בגיל 57) י' באייר תרע"ו ארצות הברית ניו יורק, ארצות הברית
 שם לידה:  שלום בן מנחם נחום רבינוביץ'
 מדינה:  האימפריה הרוסית, ארצות הברית 
 לאום:  יהודי
 מקום קבורה:  בית קברות מאונט כרמל 
 עיסוק:  סופר, מוציא לאור, סוחר
 שפות היצירה:  רוסית, יידיש, עברית 
 תחום כתיבה:  סיפורת (סיפורים ורומנים), מחזות
 נושאי כתיבה:  חיי היומיום היהודיים במזרח אירופה
 יצירות בולטות:  "מנחם מנדל", "טוביה החולב", "מוטל בן פייסי החזן"
 צאצאים:  Sarah Solomonovna Rabinovich, Marie Waife 
 sholemaleichem.org
 חתימה:   
 
שלום בן מנחם נחום רבינוביץ', שנודע בשם העט שלום עליכם (ביידיש: שלום ראַבינאָוויטש, קרי שׁוֹלֶם או שׁוּלֶם;‏ כ"ו באדר א' תרי"ט, 2 במרץ 1859 – י' באייר תרע"ו, 13 במאי 1916) היה סופר, מבקר, עיתונאי, עורך ומחזאי יהודי יליד רוסיה, מגדולי הקלאסיקונים של ספרות היידיש. את רוב יצירותיו כתב שלום עליכם ביידיש, אך חלקן כתב בעברית וברוסית. יצירתו הפכה לנכס צאן ברזל בתיאור תרבותם של יהדות מזרח אירופה בעיירות בהם התגוררו בתקופה של תמורות ושינויים.
נאמר עליו

זמן מועט לפני סוף השואה, במאמר שנכתב בי"ט שבט ה'תש"ה (2 בפברואר 1945), והוכתר בשם: "אל המספר הנפלא" כתב חוקר הספרות דב סדן:
שלום עליכם, אתה הקלאסיקן הנעלה של דיוקן חיינו במפנה העתים והגורל של המון בית ישראל במזרחה של אירופה, אתה המספר הנפלא של החיים האלה [...] השטן המשחית כיסה את שבילי משכנותיו של טוביה החולב, את מסילת טלטוליו של מנחם מנדל, את דרך נדודיו של מוטל בן פייסי [...] והנה עולה מדפיך, הכתובים בדם לבך, לבו של גדול-אוהבים, שפעת הצחוק, שמילאה את גדות-החיים האלה וירכתיהם, ואנו חשים את עוצם אבדננו, את גורל שברנו, אשר לא תתנה אותו לשון אנוש. [...] ודע, משורר נאהב, דבריך יקרו לנו עתה במיוחד והם ניפלים לנו על דברי רבים מחבריך. [...] הנה הכנסתנו בעולמם של אוהבי-זמר ומיטיבי-נגן, חזנים וכליזמר [...] הנה הבאת אותנו למחיצתם מאליפת התנועה והתנועות של הכתריאלים, ואנו רואים מסילת חייהם על אורחותיה ופיתולי משעוליה בפריזמה של צחוק הלב והפה, והנה הבאת אותנו למעגלם של ימי ילדות ששחוק שמחה ושחוק תוגה מעורב בשעשועם [...] הנה השמעתנו מונולוגים נחמדים וכל מונולוג מזדקרים מתוך קפלי צחוקו גורל ומזג, והנה העלית לפנינו נפשות פועלות במחזה החיים, על ממשותם ועל תדמיתם, ובכללן דמויות שלמות שהן כאנדרטאות העשויות כספית - מנחם מנדל מזה וטוביה החולב מזה...
ציון על מצבת קברו

| "ציון על מצבת קברי" מתוך כתבי שלום עליכם, כרך שני, "חיי אדם"> תרגום לעברית  מאת י.ד. ברקוביץ | "ציון על מצבת קברי" מתוך כתבי שלום עליכם, כרך שני, "חיי אדם"> מקור ביידיש מאת שלום עליכם | "ציון על מצבת קברי" מתוך כתבי שלום עליכם, כרך שני, "חיי אדם"> תרגום מילולי |
| --- | --- | --- |
| איש יהודי פשוט היה, | דא ליגט א איד א פשוטיער | פה טמון יהודי פשוט |
| יהודית כתב, לשמח | געשרייבען אידיש-דייטש פאר ווייבער | כתב תרגום-יידיש לנשים |
| לבב המון העם ונשיו- | און פאר פּראסטן פאלק האט ער געווען | ועבור המון העם הריהו |
| פה נטמן סופר מבדח. | א הומוריסט א שרייבער | סופר מצחיקן |

| כל הימים לצון חמד | די גאנצע לייבען אומגעלאזט | במשך כל חייו |
| עלי עולם ועל יצוריו, | געשלוגען מיט דער וועלט כפרות | סובב את העולם ככפרות |
| כל העולם עשה חיל - | די גאנצע וועלט האט גוט גמאכט | כל העולם הצליח |
| רק הוא נמק ביסוריו. | און ער - אוה ועה - גווען אוף צרות | והוא אוי ואבוי היה בצרות |

| ועת העולם מלא שחוק פיו, | און דווקא דעמאלט ווען דער עולם האט געלאכט | ודווקא בזמן שהקהל צוחק |
| צהל, מחא לו כפים, | גקלוטשט און פלעג זיך פלעהן | מוחה כפיים ומכה על ירך |
| בכתה נפשו במסתרים - | דאט ער גקראנקט דאס ווייס נאר גוט | אזי נחלה ורק האל יודע |
| עד אל עליון בשמים ! | בסוד, אז קיינער זאהל ניט זייען. | בסוד כך שאיש לא יראה |
יצירתו של שלום עליכם

יצירותיו של שלום עליכם ניחנו בהומור רב, והן מביעות יחס של חמלה והזדהות עם גיבוריו, אנשי העיירות היהודים, על חולשותיהם ומעלותיהם. בסיפוריו שולבה גם ביקורת סאטירית עליהם, אך היא לרוב מוסווית ואינה נוקבת יתר על המידה. יצירותיו סייעו להעלאת הרמה של הספרות היהודית ונתנו ביטוי לתמורות שחלו בחברה היהודית בת זמנו, להוויי החיים שהיה ונכחד.
דווקא הסופרים הרוסים, הם אלו שקלטו לראשונה שהכתיבה ההומוריסטית-יהודית של שלום־עליכם הייתה דרכו להיחלץ מתהומות היאוש. הם הבחינו בקשר שבין כשרונותיו הגדולים של מחבר לבין אופיו כבן-אדם. הם גם היו הראשונים שכינו את שלום־עליכם "משורר העם" וקלטו את ההומור המיוחד בכתיבתו, שלא היה הומור מופגן ומוחצן של מוקיון, אלא ניסיון אמפתי ופואטי להתגבר על הטרגדיה של החיים היהודיים. המבקר הרוסי אמפיתיאטרוב היה הראשון שכינה את שלום עליכם כסופר שידע לצחוק דרך דמעותיו, "צחוק מתוך דמעות הוא לבני האדם עונג נוגה. אך ייתכן, כי זהו העונג העמוק ביותר על האדמה, ואשרי האיש, שיש בידו לתתו"
חיים נחמן ביאליק התפעל מכתיבתו של שלום עליכם ובאחד מערבי הסלון הספרותי שהתנהלו בוורשה בביתו של י"ל פרץ, (שזלזל בכתיבתו "הקלה" של שלום עליכם) תיאר אותו ככלי יקר עשוי מתכת טהורה. "חמדה גנוזה" בלשונו ומתיקות נובעת מכתביו. קלות סגנונו של שלום עליכם מטעה את הקוראים לשפוט אותו בקלות ראש והפופולריות הגדולה שלו רק מעלה את ערכו של הסופר הזה שכולם מבינים אותו ומתענגים עליו. לא כל סופר זוכה לכך.
היכולת להתרחק מעט מעצמנו, כותבת נורית גוברין, לרכך את המצבים הקודרים ביותר ולצחוק על עצמנו, היא מסימניו של ההומור הטוב. בהומור היהודי, ובמיוחד זה של שלום עליכם, עין אחת בוכה ועין אחת צוחקת. הקורא של שלום עליכם מוצא עצמו עצוב וצוחק בעת ובעונה אחת. זהו סוד קסמו של הסופר, שהיה אחד משיאיה של דרך הסיפור היהודית, המשלבת הומור ודמע, גרוטסקה ומציאות, פנטזיה ועובדות.
ראשון מתרגמיו לעברית היה ישעיהו קרניאל (1942-1881), בן דור המייסדים של המושבה זכרון יעקב. את תרגומי סיפוריו הקצרים של שלום עליכם נהג לשלוח לעיתוניו של אליעזר בן-יהודה, "הצבי/האור" ו"השקפה", שם ראו אור בדפוס. בשנת 1917, בעת שכיהן כמנהל סניף בנק אפ"ק בצפת הוציא לאור, ביוזמתו ועל חשבונו, חוברת זיכרון לרגל יום השנה למותו של הסופר ובה כלל קובץ תרגומים מתוך יצירתו.
רבים מכתביו תורגמו לעברית על ידי חתנו, הסופר יצחק דב ברקוביץ (י"ד ברקוביץ), במחצית הראשונה של המאה ה-20. בהמשך תורגמו כתביו של שלום עליכם גם על ידי אריה אהרוני, דן מירון ובני מר.
בין מתרגמיו לרוסית הוא מיכאיל שמבדל.
בשנת 1911, הסיפור של שלום עליכם "הנבחרים (מהחיים של אנשים קטנים)" תורגם מיידיש לרוסית על ידי איזה קרמר (בכתב העת קריימר),זמרת עתידית, והתפרסם. הסיפור נכלל בספר הראשון של מגזין "סברמניק" (ינואר 1911, עמוד 154-119).  א.ב. אמיפטירוב, שלקח חלק גדול ביצירת המגזין, וכתב לשלום עליכם על איזה קרמר ב-21 בנובמבר 1910: "זה יהיה נחמד לקבל את הסיפור שלך כסיפור שנכנס לספר הראשון <...> שלח אותו בשפה המקורית. יש לי מתורגמן מאוד טוב שאני רוצה שינסה לתרגם את הסיפור שלך".
יצירתו של שלום עליכם > מספריו הנודעים

טביה החולב
מוטל בן פייסי החזן
מנחם מנדל
מנחם מנדל בוורשה
סטמפניו
כוכבים תועים
יריד (אוטוביוגרפיה)
סיפורי רכבת
יוסל'ה זמיר
אדם ובהמה – מקבץ סיפורים קצרים. (האולר, עלי-כינור, נסתלקו, נפש חיה, צער בעלי-חיים, מעשה באגוזים, הסביבון, הזקן, חברבר החצרוני, מתושלח, כפרות, הנאהבים והנעימים).
עירם של האנשים הקטנים
מעשה בכלב סירקא
סיפורי זעם - מקבץ סיפורים קצרים
כתריאלים - מקבץ סיפורים. (עיר הכתריאלים, ברית מצווה, חתונה, היורשים, יש קונה עולמו בשעה אחת, לא עליכם יהודים !, תענית קלה, דרייפוס בכתריאליבקה, געגועים על בית-אבא, הבדיקה, מושב-זקנים, שמואל שמלקיס, כתריאליבקה החדשה)
מדברים בעדם - מקבץ סיפורים. (חמישה ושבעים אלף, אדם בעל-קבה, מטעמים של חלב, עצה, הקדירה, אוזים, אילו הייתי רוטשילד, בלא עין-הרע, נחת-אבות, ממבחן הצבא, לא היו דברים מעולם, רופאים, הביתה של עשירים)
חיי אדם - מקבץ סיפורים. (ספר ראשון: ימי הילדות, ספר שני: ימי הנערות)
חיי אדם - מקבץ סיפורים, (כרך שני). (המשך ספר שני: ימי הנערות, ספר שלישי: ימי הבחרות).
יוסיל בן החזן - מקבץ סיפורים (א. אורח לשבעות. ב. אשרי - יתום אני. ג, מה יהא בסופי?). אודיסא, תר"ע.
ימים טובים - מקבץ סיפורים. (מעבר בוג, אקדמות, בין אדם לחברו, ששים ושמחים, טווי-זהב, אכספרופריאציה של פסח, משלוח-מנות, פסח בכפר, דויד מלך ישראל, הצעיר במלכים, הגלגל חוזר אחורנית, המטאטא, פרקי שיר-השירים
סיפורי מעשיות לילדי ישראל - מקבץ סיפורים. (הדגל, מעות של חנוכה, בבית המלך אחשורוש, בגדי יום טוב, פלשתים, ירק לשבועות, האתרוג, אל סעודת פורים, גלות ערב פסח, גזלנים, לא קם כמשה, אורח לפסח, אסתר, קידלת וקידשת)
ארבעה ספורים לילדים : האולר, השעון, הדגל, האתרוג
עירם של האנשים הקטנים - סיפורים מהמאה העשרים
דלים ועליזים אנשים קטנים בעלי השגות קטנות
אשרי, יתום אני
המבול, (כתבים)
מלה כנגד מלה, (כתבים)
סיפורי תוהו
הדגל.
מהתלת הדם
סיפורי אלף לילה ולילה - שלוש אלמנות / יוסף
בעיני ילד
אהבה : סיפורים קצרים.
השעון הזקן
שיר השירים : רומאן נעורים בארבעה פרקים
חיי קיט, (סיפורים ופיליטונים)
בחול ובמועד, (סיפורים)
יום טוב שהופרה שמחתו.